Reglare de conturi în plină stradă între două grupuri rivale din Craiova. Bătăuşii au folosit cuţite şi bâte.
Mai multe persoane s-au bătut în trafic, pe o stradă din Craiova. Bătăuşii au folosit cuţite şi bâte, patru maşini au fost distruse. Cinci dintre agresori se aflau sub control judiciar, după ce în urmă cu două săptămâni au fost implicaţi într-un alt conflict în trafic.
14 persoane s-au bătut, în această după amiază, într-o reglare de conturi între două grupuri rivale, pe o stradă din Craiova. Bătăuşii au folosit bâte şi cuţite. Membrii grupărilor rivale au spart geamurile a patru maşini şi s-au rănit reciproc.Scandalul a pornit după ce cinci dintre membrii unuia dintre grupuri au fost puşi sub control judiciar, în urmă cu două săptămâni, după ce au fost implicaţi într-un alt conflict în trafic. I-au acuzat pe rivali că i-au dat pe mâna poliţiei, aşa că acum i-au aşteptat pentru a se răzbuna. În urma incidentelor, unul dintre bătăuşi s-a ales cu tăieturi pe corp şi a fost transportat la spital.Zeci de poliţişti şi jandarmi au intervenit pentru a aplana conflictul din mijlocul drumului. O parte dintre scandalagii au fost prinşi şi duşi la Poliţie pentru audieri. Alţii sunt căutaţi, potrivit reprezentanţilor Poliţiei Dolj.